
Datganiad
	


Mae hyn i dystio mai’r prosiect ymchwil hwn y gwaith yr awdur yn unig. Ysgrifennwyd y prosiect ymchwil hwn fel rhan o’r radd BA (Anrh) Addysg Gynradd gyda SAC ym Mhrifysgol Cymru y Drindod Dewi Sant, ac nid am unrhyw ddyfarniad arall. Deallaf fod unrhyw waith caiff ei ddefnyddio sydd heb ei gyfeirio ato yn weithred o lên-ladrad, ac arweinia hyn at oblygiadau yn ymwneud a’r modwl. 

Pennod 1 - Cyflwyniad
Y cwestiwn trafodwyd yn ystod y proseict ymchwil hwn yw ‘Sut caiff lythrennedd ei hyrwyddo yn addysg awyr agored?’ Nod yr ymchwil yw ehangu ar wybodaeth broffesiynol yn ogystal â phersonol ynglŷn â’r cwestiwn. Dewiswyd y cwestiwn hwn achos bod llawer o ddiddordeb yn effaith gwersi a gweithgareddau yn yr awyr agored ar ddysgwyr yn ogystal a’r pwyslais mawr ar lythrennedd yn drawsgwricwlaidd o fewn y cwricwlwm. Rhannwyd y prosiect ymchwil i bump pennod wahanol er mwyn darganfod y wybodaeth penodol: Cyflwyniad; Adolygiad Llenyddiaeth; Methodoleg; Canlyniadau a Thrafodaeth; Casgliad.
Mae addysg yn yr awyr agored yn cael ei bwysleisio’n fwyfwy o fewn ysgolion cynradd gan ei fod yn hybu iechyd a lles ac yn datblygu amrediad eang o sgiliau gan gynnwys cymdeithasol, ffisegol a chreadigol (Llywodraeth Cymru, 2009). Mae addysgu yn yr awyr agored yn fater sydd yn effeithio’r cyfnod sylfaen a chyfnod allweddol dau ac mae pwysigrwydd addysgu llythrennedd yn drawsgwricwlaidd yn cael ei amlygu’n fwy yn ddiweddar. Noda Donaldson (2015) bod llythrennedd yn “hanfodol ar gyfer dysgu ar draws y cwricwlwm” a dylai cael ei addysgu fel cyfrifoldeb trawsgwricwlaidd yn ogystal â rhifedd a chymhwysedd digidol. Teimlwyd bod ymchwilio i’r mater hwn yn bwysig gan fod yr elfennau hyn o hyd yn cael ei drafod o fewn y byd addysg cyfoes.
Cyn dechrau’r ymchwil, credwyd bod y llinyn llafar o lythrennedd yw’r llinyn sy’n cael ei addysgu’n drawsgwricwlaidd mwyaf aml yn yr awyr agored. Yn ychwanegol, rhagfynegwyd er bod nifer o fanteision gwahanol i addysgu llythrennedd yn yr awyr agored, mae cyfyngiadau sy’n gallu effeithio ar fynediad dysgwyr at gyfleoedd llythrennedd yn amgylchedd allanol yn ogystal â gallu athrawon i gynnal y gweithgareddau a gwersi hyn. Credwyd bod addysgu llythrennedd yn yr awyr agored yn cael effaith gadarnhaol ar ddysgwyr mewn nifer o ffurf wahanol.
I ymgeisio ateb y cwestiwn ymchwiliwyd i nifer o lenyddiaeth wahanol yn seiliedig ar lythrennedd a’r awyr agored. Yn ogystal, defnyddiwyd amrywiaeth o ddulliau ymchwil i gasglu data ac atgyfnerthu’r wybodaeth a gasglwyd o’r llenyddiaeth. Cynhwysodd y dulliau ymchwil arsylwadau plant o fewn ysgol, cyfweliadau â phlant a holiaduron at athrawon ysgolion cynradd. 

Defnyddiwyd y dulliau ymchwil a’r casgliad o lenyddiaeth i ymgeisio darganfod:
· Sut mae ysgolion yn addysgu llythrennedd yn yr awyr agored.
· Cyfyngiadau addysgu llythrennedd yn yr awyr agored.
· Yr effaith mae addysgu llythrennedd yn yr awyr agored yn cael ar ddysgwyr. 
Sicrhawyd cyfuniad o ymchwil gwahanol yn y traethawd hwn i alluogi i ddarganfod ac ehangu ar y wybodaeth er mwyn darparu darganfyddiadau o sut caiff lythrennedd ei hyrwyddo yn addysg awyr agored.


Pennod 2 - Adolygiad Llenyddiaeth
2.1 Cynnwys y bennod
Yn ystod y bennod hon trafodwyd yr ymchwil a gasglwyd wrth ddefnyddio amrywiaeth o lenyddiaeth wahanol er mwyn ymgeisio ateb cwestiwn y prosiect ymchwil.
2.2 Llythrennedd
Caiff lythrennedd ei ddiffinio mewn nifer o ffyrdd gwahanol, ac mae ceisio darganfod un diffiniad penodol yn anodd iawn ac mae’n destun hynod o gymhleth (Keefe a Copeland, 2011). Er hyn, diffiniwyd llythrennedd gan Lee, Croninger a Smith (1994) fel cynnwys amrywiad eang o weithgareddau ac arferion. Ymhellach, awgryma Bormuth (1973, tud. 9) “literacy may be defined broadly as being able to respond appropriately to writing.” Awgryma hyn bod angen y tair elfen o lythrennedd ar blant i wneud hyn sef llafar, darllen ac ysgrifennu. Mae llythrennedd yn cael ei weld fel un o elfennau pwysicaf addysg gan ei fod yn caniatáu plant i ddatblygu'r sgiliau llafar, darllen ac ysgrifennu sy’n hanfodol am fywyd ar ôl y byd addysg. 
Amlyga Donaldson (2015, tud. 40) pwysigrwydd llythrennedd o fewn ysgolion cynradd wrth awgrymu y dyle ei ymdrin fel cyfrifoldeb trawsgwricwlaidd. Wrth sicrhau bod llythrennedd yn cael ei ymgorffori ar draws y cwricwlwm, mae modd i ddatblygu sgiliau llythrennedd dysgwyr yn fwy aml. Mae datblygiad llythrennedd yn dechrau cyn yr ysgol, yn y cartref, felly mae’n debygol bydd gan ddysgwyr rhyw fath o sylfaen o sgiliau lythrennedd cyn dechrau addysg. Atgyfnertha pwysigrwydd datblygiad cynnar o sgiliau llythrennedd gan Leseman a Jong (1998, tud. 294), “parents are seen as most important in preparing children for instruction in reading and writing at school.”
Mae pob llinyn o lythrennedd yn hanfodol, ond y llinyn llafar sy’n cael ei ddatblygu mwyaf aml. Noda Mukherji ac O’Dea (2000, tud. 1), “language and communication skills are essential for the effective survival of human beings” sy’n atgyfnerthu bod y sgiliau hyn yn hanfodol i addysgu a datblygu o oedran ifanc. Er mai llafar yw’r llinyn o lythrennedd sy’n cael ei ddatblygu mwyaf aml, mae’r gallu i ddarllen yn allweddol i allu datblygu nifer o feysydd arall, megis ysgrifennu, felly mae sgiliau darllen yn hanfodol (Mukherji ac O’Dea, 2000). Ymhellach, noda Beard (2000 tud. 1, dyfynnwyd yn Riley, 2006, tud. 125) “writing helps to bring permanence and completeness to communication. These qualities give writing certain advantages over oracy for communication across space and time.” Awgryma’r datganiadau yma bod pob llinyn gwahanol o fewn llythrennedd yn sgil hanfodol.
2.3 Datblygiad Creadigrwydd trwy Lythrennedd
Rheswm arall pan mae llythrennedd yn cael ei weld fel un o’r elfennau pwysicaf o addysg plant yw oherwydd ei allu i ddatblygu creadigrwydd dysgwyr, mae “iaith yn anhepgor ar gyfer dysgu, myfyrio a chreadigrwydd” (Donaldson, 2015, tud. 48). Atgyfnertha hyn gan Riley (2006), “through literacy children are able to reconstruct the world for themselves.” Amlyga hyn pwysigrwydd llythrennedd i ehangu ar greadigrwydd plant. Un o bedwar dibenion Donaldson (2015) yn ei adolygiad o’r cwricwlwm yng Nghymru yw sicrhau bod pob dysgwr yn unigolyn “mentrus, creadigol sydd yn cysylltu ac yn cymhwyso eu gwybodaeth a’u sgiliau i greu syniadau a chynhyrchion ac yn barod i chwarae eu rhan yn llawn yn eu bywyd a’u gwaith.” Os ddefnyddir llythrennedd i ymgeisio datblygu creadigrwydd plant, bydd tebygolrwydd i ysgolion i a sicrhau bod pob disgybl yn cyflawni’r diben hwn. 
Mae’n bwysig o fewn ysgolion cynradd, yn enwedig o fewn y cyfnod sylfaen, i sicrhau bod disgyblion yn ehangu eu sgiliau llythrennedd trwy chwarae, sy’n datblygu eu creadigrwydd ymhellach. “In their play they operate in an ‘as real world, with all its complexities” (Hall a Robinson, 2000, tud. 83). Wrth ddysgu trwy chwarae, mae modd i ddisgyblion gweld beth maen nhw’n dysgu o fewn gyd-destun bob dydd. 
2.4 Yr Awyr Agored
Mae cynnal gwersi a gweithgareddau yn yr awyr agored yn dod yn fater fwyfwy pwysig o fewn addysg. Pwysleisa Cooper (1998) y pwysigrwydd i blant i gael profiadau o amrywiaeth o dirweddau a golygfeydd, ond mae angen sicrhau nad yw athrawon yn esgeuluso’r cyfleoedd sydd o’u cwmpas i brofi dysgu yn yr awyr agored. Mae dysgu yn yr awyr agored yn gallu rhoi mynediad i ddisgyblion at “brofiadau dysgu ymarferol a gweithredol sy’n annog plant i archwilio a herio’u hunain” (Yr Adran Plant, Addysg, Dysgu Gydol Oes a Sgiliau, 2009, tud. 6). Mae dysgu yn yr awyr agored yn caniatáu i blant i ddatblygu ac ehangu ar sgiliau hanfodol sydd eu hangen arnynt ar gyfer bywyd tu allan i’r byd addysg, yn ogystal â chaffael yn y sgiliau emosiynol sydd yn para trwy ein bywydau (Palmer, 2010).
Wrth i’r byd technoleg parhau i newid a datblygu, mae’n bwysig i sicrhau bod plant yn derbyn profiadau cyfoethog o fewn amgylcheddau allanol. Noda Kinver (2016), “outdoor learning can have a positive impact on children’s development; the loss of exposure to the natural environment would have negative long-term consequence.” Gan fod plant yn fwy tebygol o dreulio mwy o amser yn defnyddio offer technoleg yn hytrach nag yn yr awyr agored, amlyga Grigg a Lewis (2016) bod adroddiadau diweddar yn dangos nid yw plant yn mwynhau pleserau syml yr amgylchedd allanol cymaint â cyn-cenedlaethau. Er hyn, awgryma Waite (2009) bod angen mwy o gyfleoedd ar blant i fwynhau’r awyr agored a’r annibyniaeth sy’n cyd-fynd â hynny. Wrth sicrhau bod y cyfleoedd yma yn cael eu rhoi i ddisgyblion o fewn yr ysgol, bydd modd i ddisgyblion, bydd y siawns ei bod nhw’n mwynhau'r amser sy’n cael ei wario tu allan yn cynyddu, yn ogystal â’i hyder a’i sgiliau hanfodol. 
Yn ogystal â galluogi plant i ennill sgiliau bywyd hanfodol, mae dysgu yn yr awyr agored yn cael effaith hynod o gadarnhaol ar iechyd a lles plant. Awgryma Donaldson (2015) dyle athrawon ymgeisio i “alluogi plant a phobl ifanc i wella eu hiechyd a lles drwy fwynhau awyr iach.” Trwy gynyddu’r nifer o wersi a gweithgareddau sy’n cael ei gynnal yn yr awyr agored, mae dysgwyr yn derbyn mynediad at fwy o gyfleoedd i wella eu hiechyd a lles. Er hyn, awgryma Gustafsson et. al (2012) taw'r cyfuniad o fod yn gorfforol a bod yn yr awyr agored yw beth sy’n gwella iechyd a less plant: “The potential benefits of outdoor education for children’s well-being could be explained by a combined effect of physical activity and of the natural environment.” Atgyfnertha pwysigrwydd iechyd a lles gan Donaldson (2015); un o’i bedwar dibenion yw sicrhau bod pob unigolyn yn “iach, hyderus ac yn barod i fyw bywyd gan wireddu eu dyheadau fel aelodau gwerthfawr o gymdeithas.” Wrth i ysgolion rhoi cyfleoedd amlach i blant i ddysgu o fewn amgylchedd allanol, mae’n bosib gall graddfa cyflyrau iechyd megis gordewdra o fewn plant leihau. 
2.5 Llythrennedd yn yr Awyr Agored
Mae addysgu llythrennedd yn yr awyr agored o fudd i ddysgwyr ysgol cynradd ac yn rhoi amrywaieth o brofiadau i ddisgyblion fel noda Outdoor Leaning Wales:
Outdoor learning provides opportunities for children to develop many of the same key skills the Forest School does, but crucially, also to reach standards set out by the Literacy and Numeracy Framework and the curriculum (Outdoor Learning Wales, 2015).
Noda gan Lywodraeth Cymru (2015) bod “sgiliau plant yn cael eu datblygu ar draws yr holl Feysydd Dysgu wrth iddynt gymryd rhan mewn gweithgareddau dysgu drwy brofiadau a gynhelir yn yr awyr agored.” Awgryma’r datganiad hwn fod cynnal gwersi o fewn amgylchedd allanol yn datblygu amrywiaeth eang o sgiliau plant ym mhob maes yn y cwricwlwm. Mae cyfuno datblygiad llythrennedd a’r awyr agored o fewn gwersi neu weithgareddau yn yr ysgol yn galluogi dysgwyr i ddatblygu amrywiaeth eang iawn o sgiliau. 
Mae angen sicrhau bod pob llinyn o lythrennedd yn cael ei addysgu yn drawsgwricwlaidd yn hytrach na dim ond yn cael ei drin fel pwnc iaith unigol. Mae modd rhoi mynediad i ddysgwyr i ehangu ar eu sgiliau llythrennedd ym mhob maes dysgu. Pwysleisia Wilson (1996) bod angen i blant i dderbyn profiadau o amrywiaeth o feysydd dysgu yn yr awyr agored yn hytrach na cael ei addysgu. Ychwanega Wilson (1996) bod plant yn dysgu trwy profiadau a dyle athrawon cymryd rôl hwyluswr yn lle athrawes wrth addysgu yn drawsgwricwlaidd yn yr awyr agored.  
Mae nifer o ffurf i gysylltu llythrennedd yn yr awyr agored yn drawsgwricwlaidd. Mae nifer o adnoddau i athrawon i ddefnyddio’r byd natur i addysgu llythrennedd yn drawsgwricwlaidd o fewn awyrgylch allanol, un thema gall cael ei ddefnyddio yw blodau (gweler atodiad A). Er enghraifft gall disgyblion cyflawni tasg celf tu allan wrth drafod ac ysgrifennu am eu gwaith i adfyfyrio, felly mae hyn yn rhoi’r profiad i blant i ddysgu am celf wrth ehangu ar eu sgiliau llythrennedd. 
Mae amgylchedd dysgu yn cael effaith mawr ar sut mae plant yn ymateb i weithgareddau a gwersi yn ogystal â datblygu sgiliau llythrennedd. Awgryma Larson a Marsh (2015) bod angen i athrawon i fod yn arloesol wrth ddewis ym mha ardaloedd mae plant yn datblygu sgiliau llythrennedd. Noda pwysigrwydd amgylcheddau dysgu o fewn addysg gan Walker-Gleaves a Gleaves:
The ideas that learning ecology, proximity and environment may contribute to the quality of what is learned, as well as paving the way for a longer-term development of a more enjoyable and positive view of learning, is now beginning to be established in education (Walker-Gleaves a Gleaves, 2017, tud. 18). 
Atgyfnertha Yr Adran Plant, Addysg, Dysgu Gydol Oes a Sgiliau (2009) pwysigrwydd awyrgylch dysgu plant wrth nodi bod yr “awyr agored yn amgylchedd delfrydol ar gyfer dysgu, am ei fod yn cynnig cyfleoedd unigryw i fod yn greadigol, i symud o gwmpas, i fod yn swnllyd ac i gymryd risgiau.” Ymhellach, noda Walker-Gleaves a Gleaves (2017) bod datblygiad llythrennedd plant yn cael ei effeithio gan yr amgylchedd dysgu. Amlyga Malone a Tranter (2003) bod nifer fawr o blant yn colli’r cyfle i gael mynediad at amgylcheddau traddodiadol megis ardaloedd allanol pan maen nhw gartref; mae hyn o ryw raddau o achos i ofn rhieni. Awgryma hyn bod angen i ysgolion sicrhau bod disgyblion yn derbyn digonedd o brofiadau a chyfleoedd i ddatblygu eu sgiliau wrth gyfranogi mewn gweithgareddau yn yr awyr agored.
Mewn nifer fawr o ysgolion cynradd, mae’n ymddangos taw yn aml gwersi a gweithgareddau addysg gorfforol yw’r prif ffocws yn yr awyr agored. Awgryma Estyn (2011) “dylai ysgolion roi cyfleoedd mwy rheolaidd i blant ddatblygu ac ymarfer eu medrau darllen ac ysgrifennu yn yr awyr agored.” Trwy ganiatáu cyfleoedd rheolaidd i ddatblygu llythrennedd tu allan i ddysgwyr, mae’n amrywio amgylchedd y dysgu ac felly’n cynnal diddordeb y disgyblion am hirach. Noda Cooper (1998) bod yr awyr agored yn ffynhonnell wych i ysbrydoli plant i ysgrifennu yn greadigol a bod datblygu sgiliau llythrennedd yn yr awyr agored yn diddymu’r teimlad a’r cydgysylltiad â gwaith.
Ar hyn o bryd, mae llawer mwy o ffocws ar weithgareddau yn yr awyr agored o fewn y cyfnod sylfaen. Er hyn, awgryma Evans (2011, tud. 80) bod datblygu sgiliau llythrennedd yn yr awyr agored yn gallu helpu plant hyn megis Cyfnod Allweddol 2 i ddatblygu “trust, motivation and self-esteem.” Amlinella hyn bod angen cynyddu'r amser a’r mynediad mae disgyblion yng nghyfnod allweddol 2 yn derbyn i ddatblygu eu sgiliau llythrennedd yn yr awyr agored, yn ogystal â phlant yn y cyfnod sylfaen. 
2.6 Cyfyngiadau addysgu Llythrennedd yn yr Awyr Agored
Er bod nifer helaeth o fanteision i addysgu llythrennedd yn yr awyr agored, mae yna gyfyngiadau yn ogystal. Y prif gyfyngiad sy’n effeithio ar allu athrawon i gynnal gweithgareddau llythrennedd tu allan yw iechyd a diogelwch (Rickinson et al, 2004). Mae rheolau iechyd a diogelwch yn newid o hyd ac yn gallu cael effaith mawr ar y gallu i gynnal mathau o weithgareddau a gwersi penodol. Atgyfnertha’r mater hwn gan Stephenson (2003), “young children will frequently seek out and enjoy physical challenges in their play, yet safety regulations can make it very difficult for teachers to provide children with experiences that feel satisfyingly ‘risky.’” Amlyga hyn y sialens mae athrawon yn wynebu i sicrhau bod addysgu yn yr awyr agored yn cael ei wneud yn llwyddiannus. 
Cyfyngiad arall yw hyder ac arbenigedd athrawon wrth addysgu llythrennedd yn drawsgwricwlaidd yn ogystal ag addysgu yn yr awyr agored. Dyweda Dyment (2015) bod rhai athrawon yn wynebu’r ofn y bydden nhw’n colli rheolaeth y dosbarth wrth addysg mewn awyrgylch agored gan fod mwy o ryddid gan y dysgwyr. Ychwanega Dyment (2015) trwy awgrymu bod angen i athrawon sydd yn anhyderus i fynychu cyrsiau i ddarparu nhw gyda’r sgiliau a’r hyder sydd eu hangen i addysgu o fewn awyrgylch allanol. I addysgu llythrennedd yn llwyddiannus mae angen i athrawon gael gwybodaeth pwnc, noda Donaldson (2015) bod “gwybodaeth pwnc wedi sefyll prawf amser ac mai hon yw’r ffordd orau o hyd o sicrhau addysg gadarn a pherthnasol.” Er hyn, awgryma Shulman (1986) bod angen gwybodaeth o’r datblygiad cwricwlaidd ar athrawon, yn ogystal â gwybodaeth pwnc, er mwyn sicrhau bod llythrennedd yn cael ei addysgu’n effeithiol.
Rhywbeth arall sy’n effeithio ar allu athrawon i gynnal gwersi a gweithgareddau llythrennedd yn yr awyr agored yw diffyg amser ac adnoddau. Amlinella Tapper (2018) bod dim digon o amser gan athrawon i allu cynllunio paratoi adnoddau ar gyfer addysgu llythrennedd yn yr awyr agored gan fod gymaint o bwysau a straen arnyn nhw i ddilyn y cwricwlwm a sicrhau bod yr holl sgiliau yn cael ei ddatblygu. 
Er bod cyfyngiadau sy’n gallu effeithio ar allu athrawon i addysgu llythrennedd yn awyr agored, mae ymchwil yn dangos bod nifer fawr o fuddiannau i blant. Maen nhw’n cael y cyfle i ddatblygu amrywiaeth eang o sgiliau ac ehangu ar eu gwybodaeth am lythrennedd ac yr awyr agored.


Pennod 3 – Methodoleg
3.1 Cynnwys y bennod
Bwriad y bennod hon yw trafod pa ddulliau ymchwil a ddefnyddiwyd i ganfod gwybodaeth ar gyfer y prosiect ymchwil. Cyfeirir at fanteision ac anfanteision y dulliau yma, a sut sicrhawyd bod y dulliau ymchwil yn foesol ac yn gywir. 
3.2 Moeseg
Wrth gyflawni unrhyw brosiect ymchwil, mae’n hanfodol bod moeseg wrth wraidd pob dull ymchwilio trwy gydol y cyfnod. I sicrhau hyn, cadwyd at ganllawiau British Educational Research Association (BERA) i ddiogelu gweithrediad cywir. Noda BERA (2018, tud. 6) ‘Individuals should be treated fairly, sensitively, and with dignity and freedom from prejudice.’ Wrth gadw at ganllawiau BERA (2018), mae’r siawns o unrhyw oblygiadau negyddol yn cael ei leihau. Cadwyd yr holl ddata a gasglwyd yn gyfrinachol ac yn ddienw. (Gweler y ffurflen foeseg yn atodiad B) Gan fod rhai dulliau ymchwil yn cynnwys cyfranogiad plant, sicrhawyd fod hawliau plant yn cael blaenoriaeth yr ymchwil a chafwyd caniatâd gan athrawon cyn holi cwestiynau i’r dysgwyr. Ymhellach, yn ystod yr ymchwiliad, ymglynwyd at hawliau Cyngor Gweithlu Cymru yn ogystal a chanllawiau ymchwil Prifysgol Cymru y Drindod Dewi Sant.  
3.3 Cyfweliadau
I ganfod sut caiff lythrennedd ei hyrwyddo yn yr awyr agored, defnyddiwyd amrywiaeth o ddulliau ymchwil. Ymwelwyd ag ysgol X i gasglu data er mwyn ateb cwestiwn y prosiect ymchwil. Cynhalwyd y chyfweliadau yn ysgol X (gweler adroddaid o’r ysgol yn atodiad C). Un dull ymchwil a ddefnyddiwyd oedd cyfweld disgyblion ysgol gynradd mewn grwpiau. Cafodd y cyfweliadau eu cynnal o fewn dosbarthiadau yn ystod gwersi i sicrhau ei fod yn anffurfiol a bod yr awyrgylch yn un naturiol a chyfforddus i’r dysgwyr. Oherwydd bod yr awyrgylch yn anffurfiol, mae’n fwy tebygol y bydd y cyfranogwyr yn fwy agored (Frey a Fontana, 1991). Os na fydd y cyfranogwr yn deall y cwestiwn, gellir esbonio iddynt i wneud yn fwy clir. Er hyn, nid oedd rhaid i’r disgyblion ateb y cwestiynau os nad oedden nhw eisiau, ac roedd hawl iddyn nhw i adael y cyfweliad ar unrhyw adeg. Cyfwelwyd disgyblion mewn amrediad o ddosbarthiadau o flwyddyn 2 hyd at flwyddyn 4. Un anfantais am gyfweld a phlant, yn enwedig yn y Cyfnod Sylfaen, yw eu diffyg dealltwriaeth o’r cwestiynau a’r cyd-destun. Roedd angen cadw'r cwestiynau ar gyfer y disgyblion ifancach yn fyr ac yn syml i ymgeisio cynyddu dealltwriaeth y cyfranogwyr. 
Pwysig oedd cyfweld â disgyblion yn hytrach nag athrawon gan ‘listening to children's voices enables them to provide intuitive and spontaneous comments about their experiences’ (Docherty a Sandelowski, 1999) er hyn, awgryma Punch (2002:325) bod plant yn debygol o ymateb yn y ffordd mae oedolion eisiau nhw i ymateb sy’n gallu effeithio ar ganlyniadau’r data sy’n cael ei gasglu. Cwestiynau agored cafodd ei ofyn i’r disgyblion i alluogi rhyddid i’r cyfranogwr ymateb mewn dyfnder. Mae cwestiynau agored yn golygu data ansoddol sy’n cael eu casglu, ac mae’r data yma yn glir o ran dilysrwydd a manylder. Er hyn, mae modd i gyfeillgarwch gael eu ffurfio o fewn cyfweliadau anffurfiol a gall hyn arwain at ddylanwadu ar yr atebion. Golyga hyn bod siawns i’r ymchwilydd i ddangos tueddiad at y disgyblion ac felly bydd dadansoddiad y data yn oddrychol (Kotwal, dyddiad anhysbys). Wrth holi’r cwestiynau o fewn y cyfweliad, roedd angen sicrhau bod y ffordd caiff y cwestiynau ei ofyn ddim yn dylanwadu ar atebion y cyfranogwyr. Mae cyfweliadau anstrwythuredig yn ymarferol i ryw raddau gan eu bod yn rhad i’w cynnal, er hyn, mae modd iddyn nhw gymryd llawer o amser.
3.4 Arsylwadau
[bookmark: _GoBack]Yn ogystal â chyfweliadau, cynhaliwyd arsylwadau cyfranogol o fewn ysgol X fel modd o gasglu data ansoddol ar gyfer y prosiect ymchwil. Mae arsylwadau yn galluogi i’r ymchwilydd i dystio mynegiant o deimladau di-eiriau (Schmuck, 1997 dyfynnwyd yn Kawulich, 2005). Cafodd yr arsylwi ei gynnal yn ystod gwersi sy’n galluogi’r ymchwilydd i dystio’r plant o fewn eu hamgylchedd naturiol. Arsylwyd amrywiaeth o ddosbarthiadau, o ddosbarth derbyn hyd at flwyddyn 2. Cymerodd yr ymchwilydd rhan yng ngweithgareddau’r rheiny oedd yn cael eu harsylwi i leihau’r tebygolrwydd o ddychrynu’r cyfranogwyr. Parhaodd y disgyblion gyda’i gweithgareddau yn naturiol sy’n golygu bod y data a gasglwyd yn gywir ac yn ddilys. Atgyfnertha hyn gan DeWalt a DeWalt (2002, dyfynnwyd yn Kawulich, 2005) wrth iddyn nhw awgrymu bod arsylwadau yn gwella ansawdd sut mae’r data yn cael ei gasglu a’i ddehongli. Er hyn, un elfen all gyfyngu ar y data sy’n cael ei gasglu drwy arsylwadau yw sut caiff yr ymchwilydd ei feirniadu gan y cyfranogwyr ac os mae hyn yn achosi i’r cyfranogwyr i newid ei ymddygiad yn ystod yr arsylwad. Bydd hyn yn achosi i’r data sy’n cael ei gasglu i fod yn annilys. Cyfyngiad arall yw er bod yr ymchwilydd yn adeiladu perthynas gyda’r cyfranogwyr sy’n galluogi i’r cyfranogwyr i deimlo’n fwy cyfforddus, gall hyn arwain at yr ymchwilydd yn troi’n ffrind. Bydd modd i hyn effeithio ar ganlyniadau’r arsylwad gan fod tebygolrwydd bydd yr ymchwilydd yn dangos tuedd.
3.5 Holiaduron
Dull arall a ddefnyddiwyd i gasglu data ar gyfer y prosiect ymchwil oedd holiadur (gweler yr holl gwestiynau yn atodiad Ch). Roedd yr holiadur yn cynnwys cymysgedd o gwestiynau caeedig ac agored i allu casglu data ansoddol a meintiol. Mae data meintiol yn galluogi’r ymchwilydd i greu graffiau a thablau er mwyn dadansoddi’r data a gasglwyd. Roedd yr holl gyfranogwyr yn ymwybodol bod y wybodaeth yn cael ei gadw’n gyfrinachol ac yn ddienw, ac nid oedd angen iddyn nhw i gyflawni’r holiadur os nad oeddent eisiau. Yn ogystal, roedd gofyn i bob cyfranogwr i gwblhau ffurflen cantiatâd er mwyn sicrhau moeseg y dull yma (gweler atodiad D). 
Roedd yr holiadur yn ddwyieithog i gynyddu maint y sampl. Mae’r sampl yn cynnwys athrawon ysgol gynradd, gymysg o Gyfnod Sylfaen a Chyfnod Allweddol 2, o amrywiaeth o oedrannau a rhyw gan gynnwys athrawon newydd gymhwyso. Mae sampl mawr yn sicrhau bod y data a gasglwyd yn gynrychioladol ac felly gall cael ei gyffredinoli (Mathers, Fox a Hunn, 2007). Mantais o ddefnyddio holiaduron electronig i gasglu data yw bod modd eu dosbarthu a derbyn ymatebion yn gyflym ac am ddim, felly mae’n ddull cyfleus iawn.  Mantais arall yw nad oes modd i’r ymchwilydd i ddangos unrhyw duedd at y cyfranogwyr gan maen nhw sydd yn cyflawni’r holiaduron i ffwrdd o gwmni'r ymchwilydd. Er bod nifer o fanteision o ddefnyddio holiadur fel dull casglu data, gall nifer isel o ymatebion effeithio’r ymchwil. Nifer yr holiaduron â gasglwyd oedd 16 felly gall y dull sampl wedi bod yn uwch er mwyn cynyddu cynrychioladwyedd. Cwblhawyd yr holiadur yn electroneg ac anfonwyd trwy e-bost. Yn ogystal â hyn, gall yr ymatebion gymryd amser hir i’w dychwelyd, felly roedd angen gosod cyfyngiad amser i gyfranogwyr i gyflawni’r holiadur er mwyn sicrhau digon o ymatebion.  



Pennod 4 – Canlyniadau a Thrafodaeth
4.1 Cynnwys y bennod 
Yn ystod y bennod hon, trafodwyd a dadansoddwyd canlyniadau'r amrywiaeth o ddulliau ymchwil. Bydd amrywiaeth o ganlyniadau ansoddol a meintiol o achos i’r dulliau ymchwil defnyddiwyd: arsylwadau; cyfweliadau; holiaduron. Mae’r amrywiaeth o ddulliau ymchwil yn cynyddu dibynadwyedd y canlyniadau. 
4.2 Arsylwadau
Penderfynwyd arsylwi ar ddefnydd dosbarth meithrin, derbyn a blwyddyn dau o’r awyr agored wrth addysgu llythrennedd. Defnyddiodd y dosbarth meithrin y goedwig ar faes yr ysgol i gyfoethogi’r wers flaenorol. Creodd y dysgwyr bwyd adar o fewn y dosbarth yna aethon nhw du allan i’r goedwig i osod y bwyd yn y coed. Yn ystod y gweithgaredd yma, datblygwyd sgiliau llafar y dysgwyr wrth iddyn nhw drafod adar a’r byd natur, yn ogystal â chysylltu’r gweithgaredd i fwyta’n iach. Felly, yn ogystal â datblygu sgiliau llythrennedd yn yr awyr agored, ehangwyd gwybodaeth y disgyblion ar iechyd a lles. Atgyfnertha hyn bod addysgu yn yr awyr agored yn rhoi mynediad i ddysgwyr i allu datblygu sgiliau o amrywiaeth eang o feysydd dysgu (Llywodraeth Cymru, 2015). Ymhellach, hyrwydda’r gweithgaredd hwn pwysigrwydd iechyd a lles y dysgwyr a phwysleisia diben Donaldson (2015) i sicrhau bod pob dysgwr yn “iach, hyderus ac yn barod i fyw bywyd.”
Wrth arsylwi dosbarth derbyn, gwelwyd amrywiaeth eang o ardaloedd darpariaeth barhaus yn yr ardal awyr agored. Rhoddodd hyn y cyfle i ddysgwyr i ddatblygu ac ehangu ar nifer fawr o sgiliau gwahanol. O ran datblygu sgiliau llythrennedd, roedd ardal chwarae rôl a bwrdd sialc yn yr ardal allanol. Caniatawyd yr ardal chwarae rôl i’r disgyblion i ddatblygu eu sgiliau llafar trwy chwarae. Wrth ymgeisio gwneud y gweithgaredd yn hwyl trwy wisgo gwisg ffansi, bydd y dysgwyr yn mwynhau’r gweithgaredd yn fwy ac yn fwy llwyddiannus wrth ehangu ar eu sgiliau llafar. Cadarnha hyn gan Hall a Robinson (2000) sy’n nodi bod dysgu trwy chwarae yn helpu i osod beth mae’r disgyblion yn dysgu i gyd-destun bywyd bob dydd. Roedd y bwrdd sialc mawr yn yr ardal awyr agored yn caniatáu i ddysgwyr i ymarfer ffurfio llythrennau a geiriau syml o fewn awyrgylch allanol. Pwysleisia Estyn (2011) pwysigrwydd sicrhau mynediad rheolaidd at ddatblygu sgiliau ysgrifennu yn yr awyr agored, ac mae’r adnodd o fwrdd sialc yn caniatáu’r dysgwyr i ehangu ar sgiliau’r llinyn ysgrifennu o lythrennedd yn rheolaidd wrth i grwpiau defnyddio’r ardal allanol. 
Yn ystod arsylwadau dosbarth blwyddyn dau, gwelwyd y disgyblion yn cynllunio ac yn creu ardal allanol newydd i ddatblygu sgiliau llythrennedd yn ogystal â sgiliau rhifedd. Crëwyd ardal chwarae rôl siop yn cynnwys holl syniadau’r disgyblion. Atgyfnertha hyn pwysigrwydd llais y plentyn a sicrhau bod y dysgwyr yn hyderus yn syniadau eu hunain (Donaldson, 2015). Yn ogystal, roedd llwyfan bach yn yr ardal allanol. Roedd rhai disgyblion yn defnyddio’r llwyfan hwn i adrodd storiâu gan ddefnyddio dull Pie Corbett. Datblygwyd sgiliau llafar a darllen y disgyblion yn ystod y gweithgaredd hwn. Mae sgiliau llafar a chyfathrebu yn hanfodol i ddatblygu o oedran cynnar felly mae mynediad at gyfle rheolaidd i’w ddatblygu o fudd i’r dysgwyr (Mukherji ac O’Dea, 2000).
4.3 Cyfweliadau
Yn ystod cyfweliadau grŵp gyda disgyblion blwyddyn 3 a 4, darganfuwyd bod y dysgwyr ddim yn aml yn derbyn profiadau yn yr awyr agored. Pan ofynnwyd i’r grŵp ‘Pa mor aml ydych chi’n neud gweithgareddau yn yr awyr agored?’ atebodd ‘ni ddim yn cael e nawr, dim ond fel unwaith y mis.’ Ymhellach, ychwanegodd y dysgwyr trwy amlinellu eu bod wedi gwneud llawer mwy o weithgareddau yn yr awyr agored ‘blwyddyn ddiwethaf,’ sef yn y Cyfnod Sylfaen. Er hyn, mae’n bwysig i athrawon i gynnal gwersi a gweithgareddau yn yr awyr agored ar draws yr ysgol gynradd i gyd, gan gynnwys cyfnod allweddol dau gan ei fod yn datblygu hunanhyder, ymddiriedolaeth a chymhelliant plant hyn (Evans, 2011). Gofynnwyd i’r dysgwyr os oedden nhw’n mwynhau gweithgareddau a gwersi tu allan, ac roedd yr ymateb yn bositif iawn. Awgryma’r disgyblion bod well gyda nhw gweithgareddau yn yr awyr agored yn hytrach nag o fewn yr ystafell ddosbarth gan fod mwy o elfen o chwarae i’w gael.  
Yn ystod y cyfweliadau grŵp gyda disgyblion blwyddyn 2, darganfuwyd eu bod yn cymryd rhan yn weithgareddau a gwersi yn yr awyr agored tua unwaith yr wythnos. Yn debyg i ymatebion blwyddyn 3 a 4, pan ofynnwyd i ddisgyblion blwyddyn 2 os oedden nhw’n mwynhau gwersi yn awyr agored, atebodd pawb yn bositif gan nodi fod ‘mwy o le i chwarae a chael awyr iach.’ Gofynnwyd i’r disgyblion os oedden nhw’n neud gweithgareddau siarad, ysgrifennu neu ddarllen tu allan, atebodd un o’r disgyblion o fewn y grŵp gan ddweud ‘ambell waith ni’n cymryd taflen waith tu fas’ ac ychwanegodd disgybl arall bod ‘weithiau mae Miss yn darllen stori i ni yn y goedwig.’ Gall cyflawni taflenni gwaith yn yr awyr agored bod o fudd i ddysgwyr can bod y byd natur yn ffynhonnell dda i ysbrydoli plant (Cooper, 1998).  
4.4 Holiaduron
Crëwyd yr holiadur i atgyfnerthu’r data ansoddol cafodd ei gasglu yn ystod arsylwadau a chyfweliadau plant. Prif ddiben yr holiadur oedd darganfod barn athrawon am addysgu llythrennedd yn yr awyr agored. Cynhwysodd yr holiadur saith o gwestiynau gan gynnwys rhai i gasglu data meintiol a rhai i gasglu data ansoddol. 16 o gyfranogwyr atebodd yr holiadur (gweler atodiad Dd ar gyfer holl canlyniadau’r holiaduron). 
Gofynnodd cwestiwn un ‘ym mha gyfnod ydych chi’n addysgu?’ Diben y cwestiwn hwn oedd gallu cysylltu â chymharu’r atebion gyda gweddill atebion yr holiadur. 50% o gyfranogwyr sy’n addysgu yng nghyfnod sylfaen a 50% sy’n addysgu yng nghyfnod allweddol dau. 
Ail gwestiwn yr holiadur oedd ‘Pa mor aml ydych chi'n cynnal gwersi/gweithgareddau yn yr awyr agored? (Heb gynnwys gwersi Addysg Gorfforol).’  Gweler atebion y cwestiwn yn siart cylch ffigwr 1 isod. 
Ffigwr 1








Dangosa’r siart bod 38% o gyfranogwyr yn cynnal gweithgareddau neu wersi yn yr awyr agored mwy nag unwaith yr wythnos. Gwelir bod y mwyafrif o gyfranogwyr, 62%, yn cynnal gweithgareddau yn yr awyr agored unwaith yr wythnos neu lai. 
Trydydd cwestiwn yr holiadur oedd cwestiwn agored i gasglu data ansoddol: ‘Pa effaith ydych chi'n meddwl mai dysgu yn yr awyr agored yn cael ar ddisgyblion?’ Roedd holl ymatebion y cwestiwn hwn yn bosotif. Ateb cyffredin oedd bod dysgwyr yn derbyn profiadau o ddatblygu amrywiaeth ehangach o sgiliau sydd yn cael ei rhoi mewn i gyd-destun bywyd bob dydd. Cysyllta hyn gyda datganiad Palmer (2010) bod dysgu yn yr awyr agored yn caniatáu plant i ennill sgiliau hirdymor. 
Nododd un cyfranogwr ‘Mae disgyblion yn mwynhau'r gwersi llawer yn fwy pan maen nhw’n yn yr awyr agored, maent yn teimlo fwy o ryddhad i allu ymchwilio yn annibynnol a dysgu pethau newydd.’ Atgyfnertha hyn trwy atebion arall sy’n nodi bod dysgu yn yr awyr agored yn rhoi cyfleoedd gwell i ddisgyblion i ddysgu trwy chwarae. Dyweda Roussou (2004, tud. 1) bod ‘non-formal learning environments backed up by a theoretical notion of play is a core activity in a child’s development.’ Amlyga hyn pwysigrwydd addysgu yn yr awyr agored a sicrhau bod plant yn derbyn mynediad at weithgareddau sy’n hyrwyddo hyn. Ymhellach, atgyfnertha hyn beth ddywedodd y disgyblion yn ystod y cyfweliad. 
Cwestiwn rhif pedwar yn yr holiadur oedd ‘O raddfa 1 i 5, pa mor bwysig ydych chi'n meddwl mai gwersi/gweithgareddau yn yr awyr agored i ddisgyblion?’ Gweler graff yn arddangos  atebion y cwestiwn yn ffigwr 2. 
Ffigwr 2






Dewisodd dau o gyfranogwyr sy’n addysgu yng nghyfnod allweddol 2 rhif 3, y rhif canolig, sy’n golygu eu bod yn meddwl bod cynnal gwersi a gweithgareddau yn yr awyr agored yn bwysig i ryw raddau. Nododd tri o gyfranogwyr rhif pedwar, a nododd tri rhif pump  yn ogystal. Diddorol yw gweld bod pob cyfranogwr sy’n addysgu yn y cyfnod sylfaen wedi dewis rhif 5, sef bod addysgu yn yr awyr agored yn hynod o bwysig i ddisgyblion. Pwysleisia hyn y ffaith bod llawer mwy o ffocws ar gynnal gwersi yn yr awyr agored o fewn y cyfnod sylfaen, er bod rhai athrawon cyfnod allweddol dau yn cytuno ei fod yn agwedd hynod o bwysig o fywyd ysgol. 
Pumed cwestiwn yr holiadur oedd ‘I ba raddau ydych chi'n teimlo bod gan eich ysgol ddigon o adnoddau i gynnal gwersi/gweithgareddau llwyddiannus yn yr awyr agored?’ Gweler atebion y cwestiwn hwn yn ffigwr 3 isod. 
Ffigwr 3
I ba raddau ydych chi'n teimlo bod gan eich ysgol ddigon o adnoddau i gynnal gwersi/gweithgareddau llwyddiannus yn yr awyr agored?

Wrth edrych ar ffigwr 3 mae modd gweld bod y mwyafrif o gyfranogwyr wedi nodi bod rhwng digon o adnoddau i ryw raddau a digonedd o adnoddau gan eu hysgolion er mwyn cynnal gweithgareddau llwyddiannus yn yr awyr agored. Gwrthwyneba hyn gyda datganiad Tapper (2018) bod diffyg adnoddau gan ysgolion i gynnal gwersi mewn awyrgylch allanol yn llwyddiannus. Er hyn, nododd 5 o gyfranogwyr, sef tipyn dros 30%, bod naill ai dim digon o adnoddau, neu nifer isel o adnoddau gan eu hysgol ar gyfer gwersi a gweithgareddau yn yr awyr agored. 
‘Pa heriau sydd wrth addysgu llythrennedd yn yr awyr agored?’ oedd cwestiwn rhif chwech yr holiadur. Roedd amrywiaeth mawr o atebion ar gyfer y cwestiwn hwn. Ar y llaw arall, un ateb oedd yn gyffredin gan nifer o gyfranogwyr oedd ‘y tywydd.’ Er bod y tywydd yn broblem anochel, mae modd goresgyn trwy sicrhau bod gan y plant dillad addas. Yn ogystal, yn ystod profiadau mewn amrywiaeth o ysgolion cynradd, gwelwyd bod gan nifer o ardaloedd allanol cysgod fel bod dysgwyr yn gallu parhau i wneud defnydd o’r gweithgareddau tu allan, er eu bod yn bwrw glaw. Nododd un cyfranogwr bod iechyd a diogelwch yn her wrth addysgu yn yr awyr agored. Atgyfnertha hyn beth ddyweda Rickinson et. al (2004) bod polisïau ac ymarferion iechyd a diogelwch yn cael effaith mawr ar fodd athrawon i addysgu o fewn awyrgylch allanol. 
Cwestiwn olaf yr holiadur oedd ‘Wrth ddefnyddio'r awyr agored, pa linyn o lythrennedd ydych chi'n addysgu mwyaf?’ Nododd y mwyafrif o gyfranogwyr, 68.75%, taw llafar yw’r llinyn o lythrennedd maen nhw’n addysgu mwyaf aml yn yr awyr agored. Y llinyn cafodd ei nodi'r ail fwyaf oedd ysgrifennu, dewisodd 25% o gyfranogwyr y llinyn hwn. Dim ond 6.25% o gyfranogwyr nododd eu bod darllen yw’r llinyn maen nhw’n addysgu mwyaf aml yn yr awyr agored. Cadarnha’r data yma bod angen cynyddu’r nifer o amser mae dysgwyr yn gwario yn ysgrifennu ac yn darllen o fewn awyrgylch allanol (Estyn, 2011).











Pennod 5 – Casgliad
Prif nod y prosiect ymchwil oedd darganfod sut caiff lythrennedd ei hyrwyddo yn addysg awyr agored. Wrth gyflawni’r ymchwil, ffocyswyd ar dri brîf amcan sef i ddarganfod ar sut mae ysgolion yn addysgu llythrennedd yn drawsgwricwlaidd o fewn awyrgylch allanol, yr effaith mae dysgu llythrennedd yn yr awyr agored yn cael ar blant, a beth yw cyfyngiadau addysgu llythrennedd yn yr awyr agored. Cyn dechrau’r prosiect ymchwil, rhagfynegwyd rhai o’r canfyddiadau. Yn ystod y casgliad, cymharwyd y rhagfynegiadau gyda’r wybodaeth a gasglwyd yn ystod y prosiect ymchwil.
Wrth ymchwilio i sut mae ysgolion yn addysgu llythrennedd yn yr awyr agored, un o brif ganfyddiadau oedd pa linyn o lythrennedd sy’n cael ei addysgu mwyaf aml o fewn yr awyr agored. Rhagfynegwyd mai’r llinyn llafar oedd hyn, ac atgyfnerthwyd hyn gan ganlyniadau’r holiadur ac ymchwil pellach. Ymhellach, mae sgiliau ysgrifennu’n cael ei ddatblygu o fewn awyrgylch allanol yn eithaf aml hefyd. Er hyn, mae angen cynyddu’r faint o ysgrifennu a darllen sydd gan ddysgwyr mynediad at yn yr awyr agored a sicrhau pod y cyfleoedd a phrofiadau hyn yn fwy rheolaidd (Estyn, 2011). Yn ogystal, canfodwyd bod addysgu llythrennedd yn yr awyr agored yn cael ei ddefnyddio’n aml i ddatblygu sgiliau creadigrwydd dysgwyr. Caiff hyn ei wneud mewn amrywiaeth o ffurf megis adrodd stori mewn ardal chwarae rôl allanol, defnyddio’r awyr agored fel sbardun i ysgrifennu stori, neu ddefnyddio themâu yn cysylltu â’r byd natur i ddysgu celf.
Yn ystod ymchwiliadau i ba effaith mae dysgu llythrennedd yn yr awyr agored yn cael ar ddysgwyr, darganfuwyd ar y cyfan ei fod yn cael effaith hynod o gadarnhaol. Rhagfynegwyd hyn ar ddechrau’r prosiect ymchwil ac atgyfnertha’r casgliad llenyddiaeth, arsylwadau, cyfweliadau a holiaduron bod mynediad at weithgareddau awyr agored yn cael effaith bositif ar blant. Un canfyddiad cadarnhaol oedd bod hyrwyddo llythrennedd yn yr awyr agored yn galluogi dysgwyr i ddatblygu sgiliau gydol oes. Yn ogystal â datblygu sgiliau llafar, ysgrifennu a darllen, trwy wneud gweithgareddau fel hyn, sy’n hanfodol ar gyfer bywyd bob dydd, datblygwyd sgiliau ychwanegol megis cymdeithasol a ffisegol. Oherwydd yr amrediad eang o sgiliau mae dysgwyr yn datblygu ac yn ehangu ar wrth ddysgu llythrennedd yn yr awyr agored, dangosir bod nifer fawr o fuddion. 
Rhagfynegwyd ar ddechrau’r prosiect ymchwil er bod nifer o fuddion i ddysgu llythrennedd yn yr awyr agored, mae hefyd amrywiaeth o gyfyngiadau gall effeithio ar y gallu i wneud hyn yn llwyddiannus. Rhai o’r brîf gyfyngiadau darganfuwyd oedd ymarferion iechyd a diogelwch, y tywydd, a’r amser sydd gan athrawon i gynnal y gwersi a gweithgareddau yma. Er hyn, mae ffurf i oresgyn y cyfyngiadau i sicrhau bod dysgwyr yn derbyn mynediad rheolaidd at lythrennedd yn yr awyr agored. 
I gloi, noda O’Connor (2002) bod mynediad at weithgareddau awyr agored wedi cynyddu’r ymwybyddiaeth a phwyslais ar y dysgu a’r datblygiad o sgiliau lythrennedd a chyfathrebu sy’n cymryd lle wrth i blant fod yn yr awyr agored. Mae ymchwil yn dangos bod hyrwyddo llythrennedd o fewn awyrgylch allanol o fudd i ddysgwyr ac yn cael effaith Andros o gadarnhaol. 

O raddfa 1 i 5, pa mor bwysig ydych chi'n meddwl mae gwersi/gweithgareddau yn yr awyr agored i ddisgyblion?

CA2	0	0	2	3	3	Cyfnod Sylfaen	0	0	0	0	8	Pwysigrwydd gwersi/gweithgareddau yn yr awyr agored

1 = Ddim yn bwysig o gwbl   5 = Hynod o bwysig

Nifer o gyfranogwyr



Llythrennedd yn yr Awyr Agored

		1. Ym mha gyfnod ydych chi'n addysgu?		2. Pa mor aml ydych chi'n cynnal gwersi/gweithgareddau yn yr awyr agored? (Heb gynnwys gwersi Addysg Gorfforol)		3. Pa effaith ydych chi'n meddwl mae dysgu yn yr awyr agored yn cael ar ddisgyblion? 		4. O raddfa 1 i 5, pa mor bwysig ydych chi'n meddwl mae gwersi/gweithgareddau yn yr awyr agored i ddisgyblion?		5. I ba raddau ydych chi'n teimlo bod gan eich ysgol ddigon o adnoddau i gynnal gwersi/gweithgareddau llwyddiannus yn yr awyr agored? 		6. Pa heriau sydd wrth addysgu llythrennedd yn yr awyr agored?		7. Wrth ddefnyddio'r awyr agored, pa elfen o lythrennedd ydych chi'n addysgu mwyaf? 

		Cyfnod Allweddol 2		Rhwng unwaith y mis ac unwaith bob yn ail wythnos		Effaith da ar y plant! Maeâ€™r disgyblion yn cael amser gwych trwy dysu yn yr awyr agored.		4		5		Ysgrifennu		Llafar

		Cyfnod Allweddol 2		Unwaith yr wythnos		Maeâ€™r plant yn derbyn cyfleoedd i weithio a yngymryd yn y tasgau maent hwy wediâ€™i gynllunio ar ddechrau tymor		4		3		Adnoddau ywâ€™r her mwyaf ond maeâ€™n dibynnu ar beth maeâ€™r plant eisiau gwneud - dysgwyr yn arwain y dysgu		Llafar

		Cyfnod Sylfaen		Mwy nag unwaith yr wythnos		Cadarnhaol. Disgyblion yn mwynhau bod allan a dysgu drwy â€˜chwarae â€˜		5		2		Safleâ€™r ysgol ac adnoddau		Llafar

		Cyfnod Sylfaen		Mwy nag unwaith yr wythnos		Gwahanol gyfleoedd i ddatblygu a mentro		5		4		Amgylchedd tawel i ganolbwyntio weithiau		Ysgrifennu

		Cyfnod Sylfaen		Unwaith yr wythnos		Sgiliau cyfathrebuâ€™n cynhyddu, gwytnwch disgyblion yn datblygu yr awydd i ddysgu 		5		3		Nifer o ddisgyblion i gymharu gyda nifer o staff. Gyda oedran meithrin mae angen llawer o gymorth		Llafar

		Cyfnod Sylfaen		Mwy nag unwaith yr wythnos		Mae disgyblion yn mwynhau y gwrsi llawer yn fwy pan mae nhwâ€™n yn yr awyr agored, maent yn teimlo fwy o rhyddhad i allu ymchwilio yn annibynnol a dysgu pethau newydd. 		5		5		Dyw dysgu yn yr awyr agored byth i fod yn her, mae fod yn rhywbrth sydd yn hamddenol ac yn hwylus i wneud. Mae angen eich bod yn meddwl yn agored pan ydych tu allan drwy gynnig digon o anoddau naturiol iddynt i ffurfio llythrennau er enghraifft, mae yna digon o waith lafar gallwch wneud tu allan drwy gwestiynu, neu trafod yr hyn rydym yn gallu gweld. Mae gyda ni sied Pie Corbet yn ein hysgol ni syâ€™n galluogi ni i ddefnyddio llythrennedd yn hwylus yn yr awyr agored fel her neu tasg ffocws, green screen yn rhywbeth gwych i ddatblygu llafaredd disgyblion ac yn rhwydd i gallu creu tu allan.		Llafar

		Key Stage 2		Once a week		The children are able to put classroom learning into real life contexts. 		5		4		The weather 		Oracy

		Key Stage 2		Between once a month and once every other week		Relaxing		5		2		Writing becaise of the resourcing		Oracy

		Key Stage 2		Between once a month and once every other week		Dependent on activity. If active and engaging or sometimes it can be distracting.		3		2		Distractions, suitable resource's		Reading

		Key Stage 2		Once a week				5		5		Health and safety 		Oracy

		Foundation Phase		More than once a week		Using different skills that you wouldnâ€™t normally use in the classroom		5		3		Having different activities that you wouldnâ€™t see in the classroom 		Oracy

		Key Stage 2		Between once a month and once every other week		It has a positive impact on childrenâ€™s mental health and well-being.		4		3		Appropriate resources & adverse weather!		Writing

		Foundation Phase		More than once a week				5		4		It is important to make the literacy activity relevant to an outside experience  rather than taking an inside activity outdoors. 		Oracy

		Key Stage 2		Between once a month and once every other week		It allows the children a new way of expressing themselves which they really enjoy and work well doing 		3		1		Time in the week to do so, and resources 		Oracy

		Foundation Phase		More than once a week		Children engage well and lower ability groups often have a more positive attitude going into the learning.		5		4		Taking away time from â€˜book workâ€™ and â€˜written workâ€™ but it allows skill development in other ways so is important.		Writing

		Foundation Phase		Once a week		They find it more engaging  		5		2		resources 		Writing

